Jordan Eberle

Jordan Eberle (* 15. máj 1990, Regina, Saskatchewan, Kanada) je kanadský hokejový útočník. V rokoch 2010 – 2017 hral za  Edmonton Oilers, následne do roku 2021 hral za New York Islanders. Od roku 2021 je hráčom klubu Seattle Kraken, ktorý si ho vybrali v expanznom drafte keď vstupovali do NHL ako nové mužstvo. V drese národnej reprezentácie Kanady vyhral majstrovstvá sveta 2015.

 Kariéra 
V rokoch 2006 – 2010 hral Jordan Eberle za mužstvo Regina Pats v juniorskej lige WHL. Na základe jeho výkonov na juniorskej úrovni bol považovaný za jeden z najväčších talentov, V roku 2008 bol teda draftovaný klubom  Edmonton Oilers v 1. kole na celkovom 22. mieste. V budúcich dvoch sezónach avšak zostal hrať v Regine a na farmách Edmontonu. 

Potom ako v sezóne 2009/2010 zaznamenal 106 kanadských bodov (50 gólov, 56 nahrávok) za 57 zápasov vo WHL, ho Edmonton Oilers povolal v budúcej sezóne do NHL. Ako uznanie za jeho vynikajúcu juniorskú hokejovú kariéru klub Regina Pats 5. decembra 2012 vyradili Eberleho číslo 7  z užívania.

Svoj prvý zápas v NHL odohral 7. decembra 2010 proti Calgary Flames. Ďalších sedem sezón pôsobil v Edmontone. V sezóne 2011/12 vytvoril osobné bodové maximum, keď za 78 zápasov dal 34 gólov a na 42 ďalších prihral. 30. augusta 2012 podpísal šesťročnú zmluvu na 36 miliónov dolárov. Edmontonu Oilers sa podarilo prebojovať do play-off až v sezóne 2016/17, prvýkrát po 10 rokoch. Klub bol však vyradený v druhom kole Anaheimom Ducks. 

Na začiatku nasledujúcej sezóny bol Eberle vymenený do tímu New York Islanders, kde sa následne v rokoch 2020 a 2021 s mužstvom dvakrát za sebou dostal do konferenčného finále v rámci Play-off o Stanleyho pohár.

V roku 2021 bol vybraný mužstvom Seattle Kraken v expanznom drafte. Svoj prvý hattrick za Seattle strelil 4. novembra 2021 v zápase proti Buffalo Sabres.

 Reprezentačná kariéra 
V juniorských kategóriách bol Jordan Eberle veľmi úspešný. S Kanadou vyhral v roku 2008 Majstrovstvá sveta do 18 rokov a o rok neskôr vyhral aj Majstrovstvá sveta do 20 rokov. V roku 2010 skončila Kanada na druhom mieste na Majstrovstvách sveta do 20 rokov; Eberle bol spolu s Andrém Peterssonom najúspešnejší strelec turnaja a bol vyhlásený najlepším útočníkom a najužitočnejším hráčom Majstrovstiev sveta do 20 rokov.

V rokoch 2010, 2011, 2012, 2013, 2015 a 2018 reprezentoval Kanadu na Majstrovstvách sveta. V roku 2015 zaznamenal 13 bodov (5 gólov, 8 nahrávok) za 10 zápasov a získal s Kanadou zlatú medailu.

 Úspechy a ocenenia  
2008 CHL Top Prospects Game
2008 Daryl K. (Doc) Seaman Trophy
2008 WHL East First All-Star Team
2010 Four Broncos Memorial Trophy
2010 WHL East First All-Star Team
2010 CHL Player of the Year
2011 nominácia na NHL All-Star Game (nezúčastnil sa kvôli zraneniu)
2012 NHL All-Star Game

 Reprezentácia 
2008 zlatá medaila na Majstrovstvách sveta do 18 rokov
2009 zlatá medaila na Majstrovstvách sveta do 20 rokov
2010 strieborná medaila na Majstrovstvách sveta do 20 rokov
2010 najužitočnejší hráč Majstrovstiev sveta do 20 rokov
2010 najlepší útočník Majstrovstiev sveta do 20 rokov
2010 All-Star-Team Majstrovstiev sveta do 20 rokov
2010 najlepší strelec Majstrovstiev sveta do 20 rokov (spolu s Andrém Peterssonom)
2015 zlatá medaila na Majstrovstvách sveta

 Štatistika 
 Základná časť Play-off Sezóna Tím Liga Zápasy Góly Nahrávky Body Trestné minúty Zápasy Góly Nahrávky Body Trestné minúty 2006/07 Regina Pats WHL 66 28 27 55 32 6 2 5 7 2 2007/08 Regina Pats WHL 70 42 33 75 20 5 2 4 6 7 2008/09 Regina Pats WHL 61 35 39 74 20 – – – – – 2008/09 Springfield Falcons AHL 9 3 6 9 4 – – – – – 2009/10 Regina Pats WHL 57 50 56 106 32 – – – – – 2009/10 Springfield Falcons AHL 11 6 8 14 0 – – – – – 2010/11 Edmonton Oilers NHL 69 18 25 43 22 – – – – – 2011/12 Edmonton Oilers NHL 78 34 42 76 10 – – – – – 2012/13 Oklahoma City Barons AHL 34 25 26 51 10 – – – – – 2012/13 Edmonton Oilers NHL 48 16 21 37 16 – – – – – 2013/14 Edmonton Oilers NHL 80 28 37 65 18 – – – – – 2014/15 Edmonton Oilers NHL 81 24 39 63 24 – – – – – 2015/16 Edmonton Oilers NHL 69 25 22 47 14 – – – – – 2016/17 Edmonton Oilers NHL 82 20 31 51 16 13 0 2 2 2 2017/18 New York Islanders NHL 81 25 34 59 21 – – – – – 2018/19 New York Islanders NHL 78 19 18 37 17 8 4 5 9 2 2019/20 New York Islanders NHL 58 16 24 40 12 22 5 9 14 10 2020/21 New York Islanders NHL 55 16 17 33 16 19 4 7 11 4 WHL celkovo 254 155 155 310 104 11 4 9 13 9 AHL celkovo 54 34 40 74 14 – – – – – NHL celkovo 779 241 310 551 186 62 13 23 36 18
Zdroj: nhl.com: Hráčska štatistika

 Reprezentácia 
 Rok Tím Podujatie Výsledok Zápasy Góly Nahrávky Body Trestné minúty 2008 Kanada MS do 18 rokov 15px|1. miesto, zlatá 7 4 6 10 0 2009 Kanada MS do 20 rokov 15px|1. miesto, zlatá 6 6 7 13 2 2010 Kanada MS do 20 rokov 15px|2. miesto, strieborná 6 8 5 13 4 2010 Kanada MS 7. miesto 4 1 3 4 0 2011 Kanada MS 5. miesto 7 4 0 4 2 2012 Kanada MS 5. miesto 8 4 4 8 0 2013 Kanada MS 5. miesto 8 0 5 5 2 2015 Kanada MS 15px|1. miesto, zlatá 10 5 8 13 0 2018 Kanada MS 4. miesto 10 2 3 5 2 juniorské kategórie celkovo 19 18 18 36 6 celkovo 47 16 23 39 6

 Iné projekty 

 Referencie 

 Externé odkazy 


 Zdroj 

Kategória:Kanadskí hokejisti
Kategória:Hráči Springfield Falcons
Kategória:Hráči New York Islanders
Kategória:Hráči Edmonton Oilers
Kategória:Hokejisti draftovaní klubom Edmonton Oilers
Kategória:Účastníci MS v hokeji 2010
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2015
Kategória:Majstri sveta v ľadovom hokeji
Kategória:Osobnosti zo Saskatchewanu
Kategória:Hráči Seattle Kraken